Outokumpu (Finlyandiya)
Outokumpu Finlandiya dagi shaharcha va munisipalitetdir. U Shimoliy Kareliya viloyatida, Joensuudan 48 kilometr (30 mi) gʻarbda va Kuopiodan 92 kilometr (57 mi) sharqda joylashgan. Munitsipalitetda 6,441 aholi istiqomat qiladi (28-fevral 2023-yil) va 584,05 kvadrat kilometr (225,50 kv milya) maydonni egallaydi. Shundan 138,22 km2 (53,37 kv mi) suvga toʻgʻri keladi. Aholi zichligi – 1 kvadrat kilometrga 14,45 aholi(37,4/kv mi) toʻgʻri keladi. Mahalliy hududdagi eng muhim yoʻl aloqasi 9-magistraldir . Qoʻshni shaharlari – Heinävesi, Kaavi, Liperi, Polvijärvi va Tuusniemi. Munitsipalitet aholisi tili fin tilidir. Outokumpu gerbidagi archa novdali chiziq munitsipalitetning gerbi oʻrnatilgan paytdagi Kuusjarvi (soʻzma-soʻz „archali koʻl“) nomini, mis belgisi esa Outokumpu Oyj konlarini anglatadi, keyinchalik esa konning nomi butun shaharchaga berildi. Gerb Olof Eriksson tomonidan ishlab chiqilgan va Kuusjarvi shahar kengashi uni 1952-yil 21-noyabrdagi majlisida maʼqullagan. 1953-yil 18-fevralda Ichki ishlar vazirligi gerbni foydalanish uchun tasdiqladi.